section_heading: 2015.
paragraph_text: Nastupom na Velikoj nagradi Australije, Verstappen je sa 17 godina i 166 dana, do danas ostao najmlađi vozač koji je vozio na utrci Formule 1. Da bi u budućnosti izbjegla situacije poput Verstappenove, Međunarodna automobilistička federacija je u prosincu 2014. objavila novo pravilo da vozač Formule 1 mora imati najmanje 18 godina, no i da to pravilo stupa na snagu od 2016.<small><ref>FIA to prevent more Verstappen-like moves with new F1 age limit Race Fans. Objavljeno 3. prosinca 2014. Pristupljeno 27. rujna 2021.</small> Verstappen je u svojim prvim kvalifikacijama u Formuli 1, u bolidu Toro Rosso-Renault osvojio 12. mjesto, s 0,358 sekundi sporijim vremenom od momčadskog kolege Carlosa Sainza.<small><ref>2015 Australian Grand Prix qualification results Stats F1. Pristupljeno 27. rujna 2021.</small> U utrci se vozio na šestom mjestu, kada mu se u 32. krugu pokvario motor. Nakon što je u kvalifikacijama za Veliku nagradu Malezije pobijedio Sainza, Verstappen je sedmim mjestom na toj utrci, stigao do prvih bodova u Formuli 1.<small><ref>2015 Malaysian Grand Prix race results Stats F1. Pristupljeno 27. rujna 2021.</small> Na sljedećih pet utrka, Verstappen nije osvojio bodove. U Kini je odustao četiri kruga prije kraja utrke zbog kvara motora, kada se vozio na osmom mjestu,<small><ref>2015 Chinese Grand Prix race results Stats F1. Pristupljeno 27. rujna 2021.</small> dok je u Bahreinu odustao zbog problema s elektrikom.<small><ref>2015 Bahrain Grand Prix race results Stats F1. Pristupljeno 27. rujna 2021.</small> Utrku u Španjolskoj je završio na 11. mjestu, nakon što je u kvalifikacijama odvezao šesto vrijeme.<small><ref>2015 Spanish Grand Prix race results Stats F1. Pristupljeno 27. rujna 2021.</small> U borbi za deseto mjesto i posljednji bod u utrci na Velikoj nagradi Monaka, dvanaest krugova prije kraja utrke na startno-ciljnom pravcu prije ulaska u zavoj St. Devote, Max je prednjom lijevom gumom udario u stražnju desnu gumu Romaina Grosjeana u Lotusu, te završio u barijerama.<small><ref>Monaco 2015 F1 GP Verstappen Grosjean YouTube. Objavljeno 17. listopada 2018. Pristupljeno 27. rujna 2021.</small> Zbog ovog incidenta je dobio kaznu od pet mjesta na gridu za sljedeću utrku u Kanadi,<small><ref>Monaco GP: Max Verstappen penalised for crash with Romain Grosjean Autosport. Objavljeno 24. svibnja 2015. Pristupljeno 27. rujna 2021.</small> koju je na kraju završio na 15. mjestu.<small><ref>2015 Canadian Grand Prix race results Stats F1. Pristupljeno 27. rujna 2021.</small> Osvajanju bodova se vratio na Red Bull Ringu u Austriji, gdje je startao sa sedmog mjesta, a na tom mjestu se i nalazio tri kruga prije kraja utrke, nakon čega se prikočio u prvom zavoju i izgubio mjesto od Pastora Maldonada u Lotusu.<small><ref>Pastor Maldonado vs Max Verstappen - 2015 Austrian GP YouTube. Objavljeno 17. prosinca 2020. Pristupljeno 27. rujna 2021.</small> Utrku na Silverstoneu je završio nakon samo tri kruga, kada je izletio sa staze i ostao zakopan u šljunku.<small><ref>F1: Lewis Hamilton wins British Grand Prix – as it happened! The Guardian. Objavljeno 5. srpnja 2015. Pristupljeno 27. rujna 2021.</small> Na startu Velike nagrade Mađarske je izgubio četiri pozicije, te pao na 14. mjesto, a onda je počeo napredovati kroz grid. U 50. krugu došlo je do kontakta Maxovog prednjeg krila i desne stražnje gume Valtterija Bottasa u Williamsu, koji se nalazio na šestom mjestu. Finac je pao na začelje, dok je Verstappen s manjim oštećenjem utrku završio na četvrtom mjestu.<small><ref>F1: Hungarian Grand Prix – as it happened The Guardian. Objavljeno 26. srpnja 2015. Pristupljeno 27. rujna 2021.</small> Još jedno napredovanje kroz grid je priredio na Velikoj nagradi Belgije, gdje je startao sa 16. pozicije zbog kazne za uzimanje šestog motora te sezone,<small><ref>Verstappen set for engine penalty, Kvyat reprimanded Race Fans. Objavljeno 21. kolovoza 2015. Pristupljeno 27. rujna 2021.</small> a utrku je završio na osmom mjestu.<small><ref>2015 Belgium Grand Prix race results Stats F1. Pristupljeno 27. rujna 2021.</small> Utrku u Italiji na Monzi je startao s posljednjeg 20. mjesta. U prvoj kvalifikacijskoj rundi, dijelovi Verstappenovog stražnjeg dijela bolida su se razbili i raspršili po stazi, a mehaničari nisu uspjeli popraviti bolid, te je Nizozemac ostao bez postavljenog vremena u kvalifikacijama.<small><ref>F1 2015 Max Verstappen Engine Cover at Italian GP Qualifying YouTube. Objavljeno 10. rujna 2015. Pristupljeno 27. rujna 2021.</small> Sutradan u utrci je uspio dohvatiti 12. mjesto.<small><ref>2015 Italian Grand Prix race results Stats F1. Pristupljeno 27. rujna 2021.</small>